**Sinteza activităţii săptămânale a**

**Direcţiei generale educaţie, tineret şi sport a Consiliului municipal Chişinău**

**în perioada 24–28.07.2023**

**În săptămâna de referinţă s-a atestat următoarea situaţie:**

**Pentru şedinţa operativă a Primăriei mun. Chişinău, 31 iulie 2023**

1. **Situația la zi cu privire la pregătirea taberelor pentru sezonul estival, anul 2023**

Oferta educațională pentru sezonul estival 2023 în municipiul Chișinău se constituie din Programe subvenționate de către APL și se organizează în următoarele direcții:

1. ***Tabere cu sejur*** de zi în baza instituțiilor de învățământ; (14 tabere)
2. ***Tabere constante***; (3 tabere)
3. ***Tabere sportive*** ***în afara orașului***;
4. ***Tabăra ecologică în baza COTN***;
5. ***Oferta*** ***instituțiilor extrașcolare***;
6. oferta ***Taberelor de artă*** în baza Școlilor de Artă, subdiviziuni ale Direcției Cultură;
7. oferta ***Taberelor tematice*** în baza Centrelor comunitare pentru copii şi adolescenţi subdiviziuni ale DGPDC;
8. oferta ***Taberelor tematice*** „Provocarea verii-2023” în baza Bibliotecii Municipale „B. P. Hasdeu” cu filialele acesteia.

**Costul** biletului în **tabăra cu sejur de zi** pentru 15 zile a fost stabilit în mărime de **2525** lei (față de 2250 lei în anul 2022), plata părinților a constituit **505,00** lei, 20 % din costul biletului (față de 450,00 lei în anul 2022).

Pentru tabăra cu sejur de zi din Liceul cu profil tehnologic pentru copii cu vederea slabă, a fost stabilit costul biletului în sumă de **3925,00** lei (față de 2750,00 lei în anul 2022), achitat integral din bugetul municipal.

Din numărul total de copii din taberele cu sejur de zi - **223 copii.(15% ) au beneficiat de bilete gratis.**

**În taberele constante** se odihnesc **6370** de copii. Copiii cu statut determinat „copil rămas fără ocrotire părintească” și „copil temporar rămas fără ocrotire părintească”, care se află la evidența Direcției generale pentru protecția drepturilor copilului, copii din comuna Țînțăreni, au fost asanaţi în taberele constante, fiind scutiţi integral de plată.

**Prețul** biletului de odihnă în **taberele constante** este **3 500,00 lei** cu durata de 10 zile, ceia ce constituie o creștere de 30 lei pe zi față de anul 2022. Pentru un bilet în taberele constante părinții au achitat - 700,00 lei (20% din prețul biletului de 3500,00 lei)

În taberele constante **1835** bilete de odihnă au fost oferite cu titlu gratuit (față de 1911 în 2022). **2205** bilete au fost repartizate școlilor sportive pentru cantonamente și pregătiri pentru întreceri sportive (1291 bilete in anul 2022), cu alocarea a 6 708 240,00 lei din bugetul municipal (3 570 600,00 lei - în anul 2022 ).

**Total, pentru odihna copiilor in sezonul estival 2023 au fost alocați:**

**- Pentru pregătirea taberelor** pentru sezonul estival 2023, au fost distribuite mijloace financiare în sumă totală de **4791,5** **mii lei.**

**- Pentru organizarea odihnei**

Total de bilete – **9910,** *cu 958 bilete mai multe, comparativ cu anul 2022 (8952);*

Nr. de elevi scutiți integral de plată – **2478,**  *cu 124 bilete mai multe, comparativ cu anul 2022 (2354);*

Suma de mijloace bugetare alocate, total– 28703455 lei (**26314502 lei- 2022);**

Plata părinților – **5037820**

Suma totală - **33741275** lei, *cu 2 881 225 lei mai mult, comparativ cu anul 2022 (30860050 lei).*

**Situația la zi, 31 iulie 2023:**

**Pentru sezonul estival 2023 Direcţia generală educaţie, tineret şi sport a organizat odihna de vară a elevilor în taberele cu sejur de zi , după cum urmează:**

* Sectorul Buiucani – 2 tabere , 195 de copii, 409050 de lei alocați.
* Sectorul Centru – 4 tabere, 225 de copii, 526295 de lei alocați.
* Sectorul Rîșcani – 3 tabere, 385 de copii, 806990 de lei alocați.
* Instituțiile cu drept de autonomie financiara – 5 tabere , 500 de copii, 1048380 de lei alocați.
* **În total:** 14 copii, 1305 copii, 2790715 de lei alocați.

La moment au beneficiat de odihnă **7158 elevi**, din **9910 planificați.**

Săptămâna curentă a demaratat **schimbul V** la taberele constante „Cireșarii” pentru 246 copii, „Alunelul” pentru 200 copii și „Poienița veselă” pentru 700 copii.

**În școlile sportive** a continuat procesul instructiv-educativ. La moment participă la activități **848 de elevi**, dintre care, **2 sunt din familii refugiate** din Ucraina. În taberele sportive, pe parcursul acestei perioade, 1150 de elevi au beneficiat de cantonamente sportive.

La activitățile din cadrul centrelor extrașcolare au participat **2320 de elevi**, încadrați în **253 de cercuri**. Din numărul total de copii din taberele vocaționale din săptămâna acesta, 1550 de copii s-au înregistrat pe parcursul lunilor iunie - iulie. În această săptămână, 103 elevi antrenați în taberele vocaționale sunt din familii refugiate.

Pe parcursul săptămânii s-au desfășurat **48 de activități.**

1. **Admiterea în învățământul liceal, etapa I, sesiunea 2023-2024**

Conform Metodologiei, admiterea în învățământul liceal se desfășoară în 2 etape. În I etapă, solicitanții au avut posibilitatea de a depune dosarul pentru participare la concurs online în perioada 7–28 iulie.

În această perioadă au fost depuse total – **5333 cereri** la instituțiile de învățământ public:

* **3043** de cereri depuse la profilul **UMANIST**;
* **2099** de cereri depuse la profilul **REAL**;
* **90** de cereri depuse la profilul **SPORT**;
* **101** de cereri depuse la profilul **ARTE**.

Urmare a analizei Rezultatelor concursului de admitere în învățământul liceal, în etapa I, avem următorul tablou:

Din **181 de CLASE planificate** pentru admitere în cele **83** de instituții de învățământ public, în I etapă, au fost formate **148 de clase**. Din **4839 de locuri** planificate au fost completate **3869**, din ele:

- profil umanist: 2117;

- profil real: 1594;

- profil sport: 68;

- profil arte: 90.

1. **Monitorizarea sesiunilor suplimentare ale examenelor naționale de absolvire a gimnaziului și cele naționale de bacalaureat**

În temeiul prevederilor ordinului Ministerului Educaţiei şi Cercetării al Republicii Moldova nr. 975 din 05 octombrie 2022, examenele naţionale de absolvire, anul de studii 2022-2023, s-au desfășurat în perioada:

1. Examenele naţionale de absolvire a gimnaziului: 5 iunie-15 iunie 2023;
2. Examenul naţional de bacalaureat: 2 iunie-20 iunie 2023.

În ceea ce privește sesiunea suplimentară pentru examenul de Bacalaureat, aceasta s-a desfășurat între **17-24.07.202**3

17 iulie 2023 - Limba și literatura română, alolingvi

18 iulie 2023 - Limba de instruire

19 iulie 2023 - Limba străină

20 iulie 2023 - Disciplina de profil

21 iulie 2023 - Disciplina la solicitare

24 iulie 2023 — Limba și literatura maternă.

Probele de examen s-au desfăşurat începând cu **ora 10.00.**

La sesiunea suplimentară au participat candidații, care din motive întemeiate, nu s-au prezentat la sesiunea de bază a examenului de bacalaureat și candidații, care au luat note insuficiente. Comisia Municipală de Examene a analizat cererile candidaților ce nu s-au prezentat la examenul de bacalaureat în sesiunea de bază, luând decizia de a **admite** **70 de candidați.**

Prin ordinul Ministerului Educaţiei şi Cercetării nr. 842 din 11.07.2023 *Cu privire la instituirea Centrelor de bacalaureat, sesiunea suplimentară 2023,* au fost aprobate în municipiul Chișinău**9 Centre de Bacalaureat**, cu **2433 candidați.** Din numărul total de candidați **468 sunt elevi din liceele municipale,** care au susținut examenul de bacalaureat în trei Centre de bacalaureat. Aceste trei Centre de bacalaureat au fost asigurate de DGETS cu materiale de birotică în conformitate cu prevederile Hotărârii Guvernului Republicii Moldova nr. 935/2022 *Cu privire la aprobarea Normativelor de timp și de cheltuieli pentru organizarea și desfășurarea examenelor naționale de absolvire în învățământul general*.

* **Examenul la Limba şi literatura română, alolingvi** - au scris 88 candidați.
* **Examenul la limba de instruire:**
* Limba și literatura română- au scris 163 candidați. Două teste au fost anulate pentru semn.
* Limba și literatura rusă – au scris 8 candidați.
* **Limba străină:**
* Limba engleză - au scris 312 candidați. Un test anulat pentru derogare;
* Limba franceză – au scris 266 candidați;
* **Disciplina de profil:**
* Matematica - au scris 1434 candidați;
* Istoria românilor și universală – au scris 34 candidați;
* Arte – au scris 16 candidați;
* Sport – au scris 37 candidați.

**26.07.23** – au fost comunicate rezultatele din sesiunea suplimentară de bacalaureat;

**26-27.07.23** – candidații au depus cererile de contestație în urma sesiunii suplimentare a examenelor de bacalaureat (48 de ore);

**28.07.23** - testele candidaților care au depus cereri pentru contestații (sesiunea suplimentară) au fost transmise la centrul republican de examinare a contestațiilor.;

**28.07-30.07.23** – contestațiile au fost examinate;

**31.07.23** – testele au fost transmise și borderourile au fost afișate cu rezultatele obținute, în urma examinării contestațiilor din sesiunea suplimentară, la centrele republicane de bacalaureat;

**31.07-01.08.23** - diplomele se vor elibera la centrele de bacalaureat stabilite inițial.

1. **Monitorizarea calității produselor alimentare și alimentației copiilor din instituțiile de învățământ preșcolar**

În toate instituţiile de învățământ preşcolar s-a confirmat implimentarea Meniului- model **vară- toamnă 2023.** Pe parcursul săptămânii,**au fost evaluate** **10 instituții de educație timpurie.** În urma controalelor s-a constat că produsele alimentare sunt păstrate în depozit conform cerințelor și se eliberează la blocul alimentar conform meniului zilnic. Curăţenia şi dezinfecţia blocurilor alimentare se efectuează zilnic, la începerea programului de lucru, după fiecare distribuire de alimente, la sfărşitul zilei de lucru şi ori de căte ori este nevoie. Meniurile zilei sunt alcătuite, confom normelor naturale și financiare, întocmite în 2 exemplare, semnate de către magazioner, bucătar, asistentă medicală şi aprobat de către directorul instituţiei.

1. **Botanica – au fost evaluate 4 instituţii de educație timpurie (***IET nr. 71, IET nr. 122, IET nr. 141, IET nr. 168***)**
2. **Buiucani – au fost evaluate 2 instituţii de educație timpurie (***IET nr. 26 , IET nr.75)*
3. **Centru – au fost evaluate 2 instituţii de educație timpurie (***IET nr.92, IET nr.175)*
4. **Ciocana – au fost evaluate 2 instituţii de educație timpurie (** *IET nr. 179, IET nr. 184)*
5. **Râşcani – nu au fost evaluate instituţii de învățământ.**

**În urma controalelor au fost depistate mai multe probleme cu agenții economici :**

1. Operatorul economic SRL Delmix Prim” nu a livrat spanac, morcov, varză, mărar
2. SRL „Nobel Prest” nu a livrat ardei grași
3. SRL „Prodagrotrade” nu a livrat roșii
4. Agentul economic ,,Delmix Prim”SRL nu a livrat în instituțiile de învățământ preșcolar produsul ,,spanac” .
5. Agentul economic ,,Livi Mad Com”SRL a livrat produsele ,,ceapă” și ,,cartofi” însoțite de actele altui producător decât cel stipulat în contractul Nr. 28/A din 03 iulie 2023.Conform contractului, producătorul la produsele ,,ceapă” și ,,cartofi” este ,,Bujor Trans” SRL, însă de facto, producătorul produsului ,,ceapă” este ,,Rai Angro Invest” SRL dar a produsului ,,cartofi”- p/f Lungu Marin.
6. **Monitorizarea frecvenței copiilor în instituțiile de învățământ preşcolar din municipiul Chișinău (IET)**

Din **168** **de instituții** de învățământ preșcolar din municipiul Chișinău la data **28. 07. 2023 activează 101** instituții, în care

sunt înscriși în liste **22 939 de copii**. Frecvența medie în cele 101 IÎP din municipiu Chişinău, la data de 28.07.2023 este de **11 427 copii,** ceea ce constituie **57%,** cu 1898 de copii mai puțin, comparativ cu săptămâna precedentă, motivul fiind vacanța de vară și sistarea activității instituțiilor.

Pentru **vara anului 2023**, **77 de instituţii** **urmează să-și** **sisteze activitatea eşalonat** pe perioada de vară, conform prognozei în prealabil. Astfel în luna **iunie** și-au oprit activitatea **11 IET**, în luna **iulie** - **48 IET** și în luna august **18 IET** vor avea **activitatea sistată**.Activitatea se sistează pentru a se realiza lucrări de igienizare, dezinfecţie, reparaţii curente şi/sau capitale, cu acordarea concediilor personalului, conform Codului muncii şi a demersurilor prezentate, de către directorii instituţiilor de învăţământ, coordonate cu şefii DETS din sector.

Urmare a unei analizei ample a solicitărilor de sistare, constatăm că din **141 instituții** de învățământ preșcolar din subordinea DGETS (136 instituții din oraș și 5 din suburbii) :

* **77 instituții** **își vor** **sista temporar activitatea** în perioada vacanței de vară 2023, ceea ce constituie 55% .
* **64 instituții** **activează în regim continuu**, ceea ce constituie 45%.

1. **Monitorizarea valabilității autorizațiilor sanitare pentru funcționare, eliberate de CSP instituțiilor de învățământ general municipale**

Din totalul de **285** instituții din subordine care funcționează în baza autorizațiilor sanitare:

**262** instituții de învățământ au autorizații valabile;

**23** instituții de învățământ au autorizații sanitare expirate;

**23** instituții de învățământ au expediat solicitări către CSP;

**3** instituții de învățământ au primit Proces-verbal, însoțite cu plan de remediere;

În această săptămână **au primit 24 instituții autorizații sanitare valabile de funcționare:** 10 DETS Rîșcani, 4 DETS Buiucani, 6 DGETS, 4 DETS Ciocana**.**

**12** instituții de învățământ au primit Refuz: 10 DETS Rîșcani, 2 DGETS.

**Motivul Refuzului:** Instituțiile de învățământ nu sunt pregătite pentru autorizațiile sanitare pentru funcționare. Agenția Națională pentru Sănătate Publică vine cu recomandări pentru îmbunătățire, instituțiile de învățământ urmând să întreprindă următoarele acțiuni:

* instalarea grilajelor de lemn la instalațiile termice;
* realizarea eșalonată a lucrărilor de asigurarea lavoarelor cu apă caldă a blocurilor sanitare;
* schimbarea geamurilor învechite;
* suplinirea sistemului de iluminat;
* instalarea pavajului deteriorat;
* procurarea mobilierului conform standardelor;
* pentru unele instituții reparația sălii de sport.